cyanic-selkie/wikianc huggingface dataset:
Bretagne
Kultuur
Die festoù-noz behoort nie net tot die gewildste Bretonse feeste nie, maar hulle word ook steeds deur nuwe musikale stromings verryk. Elektroniese musiek en die Cyber fest-noz, wat op die internet uitgesaai word, het deel van die tradisie geword. Die grootste van die Bretonse feeste is die Festival Inter-Celtique van Lorient, terwyl die stad Quimper met die Festival de Cornouaille die oudste kulturele fees van Bretagne huisves.
Feeste met rock- en popmusiek sluit die Festival des Vieilles Charrues in Carhaix (Finistère), die Route du Rock in Saint-Malo en die Transmusicales in Rennes in.
Geïnspireer deur die tradisionele Skotse doedelsakmusiek, word Bretonse doedelsakgroepe – die bagadoù – in die tweede helfte van die 20ste eeu baie gewild. Die inheemse binious (doedelsakke), bombardes en slagwerk weerklink nou tydens alle Bretonse feeste en plegtighede. Een van die gewildste Bretonse bagadoù, die Bagad de Lann-Bihoué, maak deel uit van die Franse Vloot.
Die tradisionele Bretonse hooftooisels, die coiffes, is volop by die vroulike deelnemers van feeste. Die Bretonse kleredrag is oorwegend swart en wit en gee ook die aanleiding vir die samestelling van die Bretonse vlag. Die bigouden, die bekendste Bretonse hooftooisel, is soms meer as een meter hoog.
Taal
Frans, die amptelike taal van die Franse Republiek, word vandag dwarsoor Bretagne gepraat. Die inheemse Bretons ('n Keltiese taal, wat nou verwant is aan Wallies) is nou 'n streektaal in die westelike Bretagne (Breizh-Isel of Neder-Bretagne), alhoewel dit orals in Bretagne gebruik word, terwyl Gallo, wat tot die Oïl-taalgroep behoort, as omgangstaal in die oostelike gebiede (die pays Gallo of Bo-Bretagne) gepraat word. Frans het egter al lank die huistaal van die stedelike bevolking geword.
Idool van Sjigir
Beskrywing
Geleerdes het verskeie voorstelle gehad oor die moontlike betekenisse van die graveermerke. Swetlana Saftsjenko, ’n navorser aan die Swerdlofsk-streekmuseum, het voorgestel die versiering beeld die skeppingsmite uit waarin die skeppers van die idool geglo het. Ander navorsers dink die merke het dalk as ’n soort kaart of navigasiehulp gedien. Professor Michail Zjilin, ’n argeoloog aan die Argeologie-instituut in Moskou, meen die beeld het dalk mitologiese wesens soos woudgeeste uitgebeeld.. Die argeoloog Peter Vang Peterson van die Nasionale Museum van Denemarke het gedink die idool kon gedien het as ’n waarskuwing om nie ’n gevaarlike gebied te betree nie.
Bretagne
Taal
Bretons en Gallo geniet nie die erkenning van die Franse staat nie, tog word albei in ooreenstemming met die grondwet deur die plaaslike owerhede gebruik op tweetalige straatborde en vir ander kennisgewings.
Idool van Sjigir
Beskrywing
Die ontdekking van die beeld het geleerdes se siening oor wanneer mense rituele kuns begin maak het, op sy kop gekeer. Hulle het vroeër geglo komplekse kuns, soos dié van die Idool van Sjigir, het sowat 8 000 jaar gelede in die landbougemeenskappe van die Midde-Ooste begin.
Bretagne
Simbole
Gwenn ha Du is in 1923 amptelik as die swart-en-wit vlag van Bretagne aanvaar. Dit toon nege strepies – die vyf swart strepies versinnebeeld die vyf voormalige "lande" of bisdomme van die Opper-Bretagne of die Pays Gallo (Dolois, Nantais, Rennais, Penthièvre en Malouin).
Die vier wit strepies is die simbole van die vier voormalige "lande" of bisdomme van die Neder-Bretagne, les Pays Bretonnants (Cornouaille, Léon, Trégor en Vannetais). Die reghoek links bo bevat elf gestileerde swart hermeliene op 'n wit agtergrond.
Keltiese legendes
Die mistieke landskap van Bretagne gee die aanleiding vir 'n groot aantal legendes. Dit is die magtige getye, wat die landskap langs die kuslyn twee keer per dag dramaties verander; die donkergrys hemel en wisselvallige lig; die misbanke en verlate heidevelde en heuwels, wat van Bretagne skynbaar 'n poort na 'n ander wêreld maak. Die Bretonse legendes berig van drake, wat bogrondse skatte bewaak; "wit dames" en ander spoke; die afgryslike "wasvroue van die nag" en ander mitiese wesens.
Die mere en woude, fonteine en valleie van Bretagne is die tuiste van die Kerrigans, klein kabouters, wat graag probeer om die eensame reisiger of wandelaar na hul rondedans te lok.
Die heuwels van die Monts d'Arrée is volgens die Keltiese tradisies die poort na die hiernamaals. In die Christelike tydperk is beweer dat Youdig, die poort na die hel, op die berg lê.
Met die verhaal van koning Artus en die Heilige Graal het die Middeleeuse Franse digter Chrétien de Troyes in sy epiek van 'n deel van die Matière de Bretagne, die "Bretonse literêre stof", onsterflike literêre motiewe gemaak.
Ekonomiese ontwikkeling
Die vissery langs die Bretonse kus en op see is reeds vroeg deur die outonome landstande bevorder. Tans is meer as die helfte van alle Bretonse uitvoergoedere agrariese produkte uit die kusgebiede (waaronder groente, aarbeie, botter en kaas).
Vanaf die 1960's het die skepping van nuwe werksgeleenthede in stedelike gebiede die verstedelikingsproses laat toeneem. Tegelykertyd het die meganisering van talle boerderye tot 'n groot skuldlas vir kommersiële boere gelei.
Bretagne se jaarlikse bruto binnelandse produk (BBP) beloop 56,7 miljard € en is die sewende grootste van alle administratiewe geweste in Frankryk. Ten opsigte van die BBP per capita word Bretagne egter net as die vyftiende grootse gewes geranglys. Bretagne se totale mannekrag beloop 1,27 miljoen, van wie 72 persent in die dienstesektor, 24 persent in die nywerheidsektor en sowat vier persent in die landbou werksaam is. Die werkloosheidsyfer van 7,7 persent is minder as die nasionale gemiddelde van Frankryk.
Vissery en landbou
Bretagne is met sy tradisionele vissershawens Lorient, Saint-Malo, Le Guilvinec, Concarneau en Douarnenez Frankryk se belangrikste verskaffer van gewilde seekosse soos kreef, garnale, oesters en die beroemde coquilles Saint-Jacques (Sint-Jakobsmossels). Laasgenoemdes kom veral uit die Noord-Bretonse hawestad Erquy en die Baie de St-Brieuc. Aangesien hierdie mossels nie kunsmatig geteel kan word nie, is daar voorskrifte ten opsigte van hulle vangs; die vangseisoen is beperk tot die maande tussen November en Maart. Die vangskoers het in die afgelope jare gedaal. Met 'n totale jaarlikse vangs van sowat 130 000 ton lewer Bretagne byna die helfte van Frankryk se seekos-verbruik. Die plaaslike restourante bied met die tradisionele plateau de fruits de mer 'n gereg met verskeie soorte seekos aan.
Forel en salm is die gewildste soorte vis, wat vroeër nog volop in die Bretonse riviere voorgekom het. Deesdae het hulle – net soos seekos – weens oorontginning van die visbronne skaars geraak.
Die landbou in Bretagne, veral in die noordelike Finistère, vaar beter as die vissery. Belangrike produkte, wat orals in Frankryk en elders in Europa bemark word, is onder meer artisjokke (Bretagne lewer 87 persent van die totale jaarlikse oes in Frankryk), blomkool (76 persent), salotte (75 persent), aartappels (30 persent), groenbone (28 persent) en aarbeie. Die plaaslike appels word hoofsaaklik vir sidervervaardiging verbou.
Die skiereiland Guérande is al sedert die vroeë Middeleeue 'n beduidende sentrum van soutontginning. Tot in die tyd van die Franse Rewolusie was hierdie bedryf uiters winsgewend – volgens 'n ou voorreg kon die plaaslike produsente hul sout doeane- en belastingvry bemark. Vandag lewer die gebied jaarliks sowat 10 000 ton sout op. Guérande-seesout is ryk aan minerale en spoorelemente. Naas die growwe Gros Sel de Guérande is veral Fleur de Sel, 'n baie fyn sout wat slegs vier persent van die totale produksie uitmaak, gewild by sjefs en fynproewers.
Kookkuns
Gesoute botter is een van die belangrikste bestanddele van die Bretonse kookkuns. Die groen weivelde van Bretagne en seesout sorg vir die kenmerkende smaak en romerige tekstuur van die plaaslike produk. Sowat dertig persent van die jaarlikse botterproduksie in Frankryk kom uit Bretagne. Bretonse botter word saam met die meeste geregte bedien en verfyn die gewilde plaaslike gebakspesialiteite, wat wêreldwyd bemark word.
Een van die Bretonse spesialiteite, die crêpe ('n soort dun pannekoek), word tradisioneel van bokwietmeel gemaak en op 'n besondere stoofplaat, die sogenaamde galletière, gebak. Oorspronklik is dit die stapelvoedsel van die arm landelike bevolking, wat in plaas van witmeel slegs die donker boekweitmeel kon bekostig. Dit is met suiker, botter, kaas of ham belê.
Die Bretonse crêperies (pannekoekbakkerye) bied crêpes met 'n verskeidenheid snoeperye soos roomys, heuning, sjokolade of konfyt aan. Die galette is die pikante weergawe van die crêpe, wat volgens seisoen met vulsels van ham, sampioene, artisjokke of seekos bedien word. Een van die gewildste variasies, die galette saucisse, word saam met braaiwors geniet.
Die belangrikste drank in Bretagne is sider (Bretons: chistr), wat saam met die crêpes geniet word. Maar ook bier, wat sedert die 17de eeu in Bretagne gebrou word, raak nou weer gewild nadat 'n aantal jong Bretonse brouers hierdie tradisie laat herleef het. Die bekendste Bretonse biersoorte is Cervoise Lancelot, Coreff uit Morlaix en Telenn Du, 'n bier wat van boekweit gemaak word. Chouchen, die tradisionele Keltiese heuningwyn, wat van water en gefermenteerde heuning gemaak word en as "godedrank" bekend staan, is nog steeds 'n gewilde aperitief en digestief. Volgens ou legendes maak dit die gode dronk en verleen aan mense onsterflikheid.
Olivier (voornaam)
Olivier is die Normandies-Franse, Nederlandse en Afrikaanse vorm van 'n oorspronklik Germaanse manlike voornaam wat in Oudnoors as Anleifr of Olafr bestaan het en sy etimologiese wortels in Oudnoors an* "voorvaders" en leifr "oorblyfsel; seun" het. Die voornaam sou dus "seun van die voorvaders" beteken. Die vroulike ekwivalente van die voornaam is Olivia en Olly.
'n Ander afleiding verwys na die Latynse oliva "olyf(boom), olyftak" en olivarius "olyfboomplanter". Aangesien die olyfboom in die antieke tydperk as 'n simbool van vrede beskou is, sou die Latynse betekenis van die naam "olyfdraer" of "vredebrenger" wees.
Die voornaam het onder die invloed van die Karolingiese epiek, veral die Karelromans en die beroemde Rolandslied, waarin Olivier een van Roland se paladyne is, reeds vroeg in die Middeleeue baie gewild geraak. Ouers het dikwels twee van hulle seuns Roland en Olivier genoem.
Die voornaam word deesdae in Nederland, Vlaandere, Suid-Afrika en Namibië min gebruik, maar is nog steeds gewild in Franstalige gebiede soos Frankryk, Wallonië, Wes-Switserland en Québec.
Die Duitse vorm Oliver is in Duitsland ná die Tweede Wêreldoorlog gebruik, terwyl die Engelse Oliver wél in William Shakespeare se komedie As You Like It voorkom, maar later moontlik onder die invloed van Oliver Cromwell nouliks aan kinders gegee is en eers in die 19de eeu met Charles Dickens se Oliver Twist weer opgekom het.
In Shetland, wat eeue lank onder Skandinawiese invloed gestaan het, het die naam Olaf versmelt met Oliver. In Skotland is Oliver in 2008 24ste gelys in die land se ranglys van die 100 gewildste voorname vir seuns.
Mecklenburg, Limpopo
Mecklenburg is 'n dorpie noordwes van Burgersfort in die Fetakgomo Tubatse Plaaslike Munisipaliteit van die Limpopoprovinsie, Suid-Afrika.
Jasmine Cephas Jones
Jasmine Cephas Jones (gebore 21 Julie 1989) is 'n Amerikaanse aktrise.
Ernie Adams (akteur)
Ernie Adams (18 Junie 1885 – 26 November 1947) was 'n Amerikaanse akteur en skrywer. Hy was bekend vir sy rolle in die rolprente The Storm (1930), The Man with Nine Lives (1940), Invisible Ghost (1941), en The Pride of the Yankees (1942).
Doringkanniedood
Die doringkanniedood (Commiphora glandulosa), ook bekend as die groot gewone kanniedood, is 'n doringagtige struik of klein boom. Dit verkies sanderige grond en mopaniebosveld en kom noord van Gauteng voor; ook in die Lebomboberge, en noord van KwaZulu-Natal. Dit is volop in die Balule- en Pafurideel van die Krugerwildtuin. Die spesie is ook inheems in Angola, Botswana, Demokratiese Republiek die Kongo, Eswatini, Malawi, Mosambiek, Namibië, Tanzanië, Zambië en Zimbabwe.
Robbie Wessels
Robert Albert Wessels (gebore 30 Oktober 1980 op Kroonstad) is 'n bekende Afrikaanse sanger en akteur. Hy is in 2005 deur Huisgenoot aangewys as Beste Nuweling in die Afrikaanse Musiekbedryf, en in 2006 is sy liedjie Leeuloop deur Huisgenoot aangewys as die Liedjie van die Jaar.
Doringkanniedood
Die boom se FSA-nommer is 285.1
Identifikasie
Dit is 'n klein immergroen boom, word tot 6 m hoog met 'n digte, rofweg ronde kroon. Die stam is kort, reguit en redelik dik, soms met vertakkings reeds aan die laer deel. Die bas is donker grys, geelgrys tot groengrys en skilfer in klein papierdun vlokkies of selfs blokkies af.
Die blomme is klein, rooi en buisvormig en verskyn gewoonlik in September tot Oktober. Die vruggies is effens asimmetries (maksimaal 1.3 cm by 1 cm) en helderrooi van kleur wanneer ryp.
Robbie Wessels
Biografie
Wessels is op 30 Oktober 1980 op Kroonstad gebore. Hy gaan skool by Hoërskool Kroonstad en matrikuleer aan die Hoërskool Strand waarna hy drama aan die Technikon Pretoria (tans die Tshwane-Universiteit van Tegnologie) studeer. Hy verwerf sy diploma in 2002 waarna hy die vermaaklikheidswêreld aandurf. Kort daarna kry hy die geleentheid om die rol van Anton in RSG se radioverhaal Blinkwater te vertolk. Sy eerste televisierol was dié van Poena in die program Gauteng-alêng-alêng.
Diskografie
Wessels het die volgende albums uitgereik:
Filmografie
Rolprente waarin Wessels speel:
Witborsspreeu
Die witborsspreeu (Cinnyricinclus leucogaster) is 'n algemene intra-Afrika trekvoël in boomveld, rivierbos en tuine. Enkeles bly die hele jaar in die noorde van die streek. Die voël is 17 cm groot en weeg 39 – 56 gram. In Engels staan die voël bekend as die Violet-backed Starling.
30 Mei
30 Mei is die 150ste dag van die jaar in die Gregoriaanse kalender (151ste in skrikkeljare). Daar volg nog 215 dae in die jaar.
Susan Botha
Susan Botha is ’n Afrikaanse digter en skrywer.
Charles Carson (akteur)
Charles Carson (16 Augustus 1885 – 5 Augustus 1977) was 'n Engelse akteur. Hy was bekend vir sy rolle in die rolprente Forever Yours (1936), Secret Agent (1936), en Dark Journey (1937), en in die televisiereeks The Voodoo Factor (1959).
Susan Botha
Lewe en werk
Susan Botha is ’n gemeenskapsjoernalis in die Paarl en is betrokke by verskeie gemeenskapsprojekte, wat insluit Vigs en leesprojekte onder die jeug. Sy was vir die laaste ruk van sy lewe Leonard Koza se lewensmaat.
Skryfwerk
Sy skryf gedigte, kortverhale en kinderverhale in Afrikaans en Engels. Haar werk is al in Nederland en Amerika gepubliseer en sy tree ook op verskeie geleenthede op by die Woordfees op Stellenbosch. Van haar gedigte word opgeneem in die versamelbundel “Metafore vir herlewing”, wat saamgestel word deur die Afrikaanse Skrywersvereniging.
Dhaulagiri
Dhaulagiri (Nepalees: धौलागिरी dhaulāgirī) is 'n berg in die Himalaja wat net suid van die grens tussen Nepal en Tibet (Volksrepubliek China) geleë is. Met 'n hoogte van 8 167 meter is dit die sewende hoogste berg van Asië en die wêreld ná Berg Everest, K2, Kangchenjunga, Lhotse, Makalu en Cho Oyu. Dhaulagiri is net 35 km wes van Annapurna geleë. Die naam van die berg is afgelei van die Sanskrit-woorde धवल (dhawala), "skitterende, wit, mooi", en गिरि (giri) "berg".
Jimmie Adams
Jimmie Adams (4 Oktober 1888 – 19 Desember 1933) was 'n Amerikaanse akteur en regisseur. Hy was bekend vir sy rolle in die rolprente The Farmer's Daughter (1928), The Office Scandal (1929), en The Grand Parade (1930).
Anna Elizabeth Pohl
Anna Elizabeth Pohl (3 Junie 1914 - 3 Januarie 1991) was 'n Suid-Afrikaanse operasangeres en sangdosent.
Sy is te Cullinan in die destydse Transvaal Provinsie, Suid-Afrika gebore, en sterf te Pretoria op 76-jarige ouderdom.
Brynhild Olivier
Brynhild Olivier (20 Mei 1887 – 13 Januarie 1935) was die dogter van 'n Victoriaanse Engelse politikus en een van vier susters bekend vir hulle progressiewe idees, skoonheid en assosiasies met Rupert Brooke en sy Cambridge-sirkel van neopaganiste, sowel as die Bloomsbury Groep. Gebore in Bloomsbury, Londen, Brynhild Olivier het groot geword, en was tuisonderrig in Jamaika en Limpsfield, Surrey. Alhoewel sy geen hoër onderwys gehad het nie, het sy by kulturele aktiwiteite aan die Universiteit van Cambridge betrokke geraak deur haar susters, wat daar voorgraads was.
Brynhild Olivier was twee keer getroud, eers in 1912 met die kunshistorikus, Hugh Popham, by wie sy drie kinders gehad het, een van die was die kunstenaares Anne Olivier Bell. Later, het sy met Raymond Sherrard getrou,en het nog drie kinders gehad, een van die was die digter Philip Sherrard. Brynhild Olivier sterf in Londen van aplastiese anemie in 1935, op die ouderdom van 47.
James Rose-Innes
Sir James Rose-Innes (8 Januarie 1855 – 16 Januarie 1942) was 'n Hoofregter van die Republiek van Suid-Afrika. Hy is in 1855 in Grahamstad gebore. Hy ontvang sy opleiding aan Gill-kollege en die Universiteit van die Kaap die Goeie Hoop. Hy word in 1878 tot die balie toegelaat. In 1890 word hy Prokureur-generaal in Cecil John Rhodes se Kabinet. In 1902 word hy aangestel as Hoofregter van Transvaal, 'n pos wat hy beklee tot Uniewording. Met die stigting van die Appélafdeling word hy senior onderregter en met die dood van John de Villiers in 1914, Hoofregter. Hy is 1942 oorlede. Hy was 'n uitmuntende regsgeleerde en 'n liberalis.
Santer
Die Santer (Cheimerius nufar) is 'n vis wat aan die ooskus van Afrika voorkom vanaf Oman tot by Valsbaai. Die vis word 75 cm lank en 7 kg swaar. Die liggaam is silwerpienk met 4 - 5 dowwe strepe wat vertikaal oor die liggaam gaan. Die vis word gevind in waters wat 7 – 130 m diep is naby riwwe of rots seebodem en is 'n gewilde eetvis. In Engels staan die vis bekend as soldier.
Mein van Hessen
Hendrik Verloren van Themaat (Alkmaar, 27 Januarie 1874 − Stellenbosch, 22 Oktober 1966) was ’n Nederlandse regsgeleerde, wat professor word aan die Regsfakulteit van die Universiteit van Stellenbosch en ’n Afrikaans-Nederlandse digbundel onder die skuilnaam Mein van Hessen publiseer.
Lewe en werk
Hendrik Verloren van Themaat was op 27 Januarie 1874 in Hoorn in Noord-Holland in Nederland uit die adelstand gebore. Sy ouers is Joan Philip Verloren van Themaat en Hester Geertruid Kronenberg Hy studeer regte in Nederland, waar hy in 1897 sy doktorsgraad in die regte behaal aan die Universiteit van Leiden Tydens die Tweede Anglo-Boereoorlog kom hy aan die kant van die Boere veg, waarna hy na Nederland terugkeer. Sy herinneringe oor die oorlog word later gepubliseer. Tussen 1904 en 1910 is hy die burgemeester van Baflo in Groningen en in 1910 tot 1920 word hy burgemeester van Velsen in Noord-Holland. In hierdie hoedanigheid is hy belas met die hongersnood en rantsoenering tydens die Eerste Wêreldoorlog, ’n oorlog waartydens Nederland neutraal gebly het. Hy verwerf ’n tweede doktorsgraad in die regte met studies van grondeienaarskap in die Verenigde State van Amerika. Vanaf Januarie 1922 word hy aangestel as buitengewone dosent aan die Universiteit van Stellenbosch, waar hy Staatsreg, Volkereg en Regsleer doseer, aanvanklik teen geen vergoeding en later teen ’n baie beskeie vergoeding. Later word hy bevorder tot professor en hy tree af in 1955. Op 7 April 1904 is hy te ‘s-Gravenhage getroud met Antonia Catharina Laman Trip (1879–1970 Uit hierdie huwelik word drie kinders gebore, Jan Philip (1913–1966), Reep (1914–1996) en Cornelia Mathilda (1916–2003). Hy is op 22 Oktober 1966 op Stellenbosch oorlede.
Skryfwerk
Hy publiseer sy digbundel “In my eensame hof” onder die skrywersnaam Mein van Hessen. Die bundel bestaan uit beide Afrikaanse en Nederlandse gedigte, maar beïndruk nie as poësie nie. Sy herinneringe aan die Anglo-Boereoorlog word kort na afloop van die oorlog as “Twee jaren in den Boereoorlog” gepubliseer. “Een studie over het grondbezit in de Vereenigde Staten van Noord-Amerika” is ’n gedrukte weergawe van sy doktorale proefskrif.
Ian Somerhalder
Ian Somerhalder (gebore 8 Desember 1978) is 'n Amerikaanse akteur, vervaardiger, en regisseur. Hy is bekend vir sy rolle in die rolprente The Rules of Attraction (2002) en Pulse (2006), en in die televisiereekse Lost (2004) en The Vampire Diaries (2009).
Klas 3A-stoomlokomotief
Die Suid-Afrikaanse Spoorweë Klas 3A 4-8-2, ook bekend as die "American D", is 'n tenderlokomotief wat in 1910 deur  die Natalse Regeringspoorweë van die American Locomotive Company bestel is.
Terselfdertyd dat die 4-8-2 "Mountain"-tipe tenderlokomotiewe bestel is, het die Natalse Regeringspoorweë ook 'n Mallet-tipe 2-6-6-2 lokomotief bestel om die twee lokomotiewe te vergelyk. Albei lokomotiewe is as "Klas B" geklassifiseer. In 1912, toe die lokomotiewe na die Suid-Afrikaanse Spoorweë oorgedra is, is hulle hernommer en herklassifiseer, maar hulle kry verskillende klassifiserings. Die 4-8-2 is as "Klas 3A" herklassifiseer.
Suid-Afrikaanse akademiese heraldiek
Die term akademiese heraldiek verwys na die wapens wat deur universiteite, kolleges, skole, en ander opvoedkundige instellings gevoer word. In Wes-Europa floreer hierdie tradisie sedert die Middeleeue. In Suid-Afrika word akademiese wapens slegs sedert die 19de eeu gebruik, maar dit het 'n sterk tradisie geword en daar bestaan nou honderde, miskien duisende, wapens van hierdie aard in die land.
Oorsig
duimnael|regs|150px|Afrikaanse Hoër Seunskool (Pretoria) duimnael|regs|150px|Hoër Landbouskool Boland (Paarl) duimnael|regs|150px|Hoërskool Jan van Riebeeck (Kaapstad)
Die gebruik van heraldiese wapens deur skole en kolleges in Suid-Afrika het blykbaar in die 1850's begin. Die destydse South African College (voorganger van die Universiteit van Kaapstad en die South African College School) het in 1859 'n wapen deur Charles Bell laat ontwerp, maar dit eers sowat dertig jaar later in gebruik geneem. Ook in 1859 het die destydse Kaapse goewerneur sir George Grey toestemming aan die Grey Institute in Port Elizabeth verleen om sy persoonlike wapen te gebruik.
Die meeste skole het self hulle eie wapens aangeneem. In 1903 het die Universiteit van die Kaap de Goede Hoop 'n wapen deur koning  Edward VII aan hom laat verleen. 'n Paar ander universiteite en hoërskole, veral in Oos-Kaapland en Natal, het later hierdie voorbeeld gevolg.
Opvoedkundige instellings kan sedert 1935 hulle wapens teen misbruik beskerm deur hulle vrywillig te registreer. Vanaf 1935 tot 1963 kon hulle die wapens as 'kentekens' kragtens die Wet op die Beskerming van Name, Uniforms en Kentekens registreer. Sedert 1963 word die wapens kragtens die Heraldiekwet geregistreer, maar slegs as hulle heraldies korrek is.
Ontwerp
Gewoonlik bestaan 'n akademiese instelling se wapen uit slegs 'n skild en 'n slagspreuk. 'n Helm met dekklede en wrong, en 'n helmteken, is redelik skaars. Sommige meisiesskole, bv Afrikaans Hoër Meisieskool Pretoria, gebruik ruitvormige skilde, wat tradisioneel vir dames se wapens is (al is die skole self, as instellings, nie vroulik nie).
Sommige wapens is nie oorspronklik nie, bv beide die Grey-kollege (Bloemfontein) en die Hoërskool Grey (Port Elizabeth) gebruik sir George Grey se familiewapen, Selborne College (Oos-Londen) gebruik die graaf van Selborne se wapen, die Oranje Meisieskool (Bloemfontein) gebruik president Steyn se familiewapen, en die destydse  Victoria College het aanvanklik Stellenbosch se dorpswapen gebruik. Baie skole wat deur die Dominikaanse orde bestuur word gebruik die orde se wapen.
Ander is verwerkings van bestaande wapens, bv die Hoërskool Jan van Riebeeck (Kaapstad) se wapen is op Jan van Riebeeck s'n gegrond, en die Natal University College (voorganger van die Universiteit van KwaZulu-Natal se wapen was 'n gedifferensieerde weergawe van die Natalse provinsiale wapen.
In basie gevalle word simbole van opvoeding op wapens vertoon. Hulle sluit in:
Die wapens van tegniese kolleges sluit dikwels 'n tandrat in. In die laat 1970's het die Buro vir Heraldiek 'n wapenfiguur bestaande uit 'n halwe tandrat met tande in die vorm van drieblare vir hierdie kolleges ontwerp. Voorbeelde hiervan is die wapens van die Durbanse Tegniese Kollege en die voormalige Tegniese Kollege SA.
Die wapens van landbouskole of -kolleges sluit dikwels wapenfigure soos 'n ploeg of 'n koringgerf, of 'n mielie, of 'n tros druiwe in. Voorbeelde hiervan is die wapens van die Elsenburg Landboukollege en die Hoër Landbouskool Boland.
Gebruik
Die wapen behoort aan die opvoedkundige instelling as sulks. Dit word tipies op geboue, skryfbehoeftes, diplomas en sertifikate, skooluniforms en sportdrag, en webwerwe vertoon. Personeellede en leerders mag die wapen toon om hulle affilisie tot die instelling aan te dui, maar hulle mag dit nie as 'n persoonlike wapen voer nie.
Sommige skole se oudstudenteverenigings gebruik ook die skool se wapen, of miskien 'n variant daarvan. 'n Paar, soos dié van die Hoër Seunsskool Pretoria en die Rondebosch Boys High School (Kaapstad) het hulle eie wapens.
Katrina (rolprent)
Katrina is 'n Afrikaanse rolprent wat in 1969 vrygestel is. Die regisseur was Jans Rautenbach. Die draaiboek is geskryf deur Emil Nofal en Jans Rautenbach en die rolprent is gebaseer op die boek Try for white deur Basil Warner. Dit handel oor die lewe van bruin mense.
Genre
Die rolprent is 'n romantiese drama. Dit het geen ouderdomsperk nie.
Storie
Katrina en haar seun, Paul, lyk en leef soos wit mense, maar is bruin. Paul, wat pas teruggekeer het van Engeland en 'n werk aangebied is as dokter by die Groote Schuur-hospitaal in Kaapstad, weet nie dat hy bruin is nie. 'n Nuwe pastoor, Alec Trevellan, arriveer en raak verlief op Katrina. Hy het ook 'n donker verlede. Katrina se broer, Adam, waarsku beide Katrina en Alec om nie te trou nie. Hy nooi Alec om die dorpie te besoek waar Katrina grootgeword het.
Driekop
Driekop is 'n dorpie wes van Burgersfort in die Fetakgomo Tubatse Plaaslike Munisipaliteit van die Limpopoprovinsie, Suid-Afrika.
Karel grootoog
Die Karelgrootoog (Boopsoidea inornata) is 'n vis wat endemies is aan Suid-Afrika en voorkom tussen Swartvlei en Durban. Die vis staan ook bekend as Fransmadam, ook in Engels.
Voorkoms
Die oë is groter as verwag vir die vis se grootte, vandaar die naam. Die vis word 30 cm lank en is bronssilwer en die agterkant van die kieudeksel is swart.
Habitat
Die vis kom voor in water wat 5 – 34 m diep is; merendeels in sloepe tussen die rotse. Die vis word gebruik as aas en moet nie verwar word met die steentjie nie.
Jannie totsiens
Jannie totsiens is 'n 1970 Suid-Afrikaanse sielkundige rillerfilm. Die regisseur en skrywer was Jans Rautenbach. Dit is destyds beskou as 'n allegorie van die Suid-Afrikaanse samelewing.
Boontjie
'n Boontjie is die dikwels eetbare saad van enige spesie in die peulfamilie Fabaceae. Na bestuiwing ontwikkel die vrug in 'n peul wat van een tot etlike sade binne-in huisves en beskerm tot dit ryp geword het.
Jannie totsiens
Storie
Die film speel af in 'n inrigting vir geestesiekes as sinnebeeld van die Suid-Afrikaanse gemeenskap onder apartheid en ondersoek die Afrikaner-psige. 'n Nuwe aankoms by 'n geestesinstituut word eenkant gestoot deur die ander pasiënte, totdat hulle hom as sondebok gebruik as 'n ander pasiënt sterf.
Boontjie
Rankboontjies (Phaseolus coccineusis) plante wat gewysig is om deur slingering opwaarts te kan beweeg. Slingerplante het buigsame stamme, dikwels baie lank in verhouding tot hul dikte, wat spiraalvormig rondom enige ondersteuning draai. Die ondersteuning moet egter min of meer vertikaal wees en nie te dik nie.
Die boontjie is 'n tweesaadlobbige gewas waarvan die groeiwyse, afhangende van die variëteit, rankend of regopgroeiend kan wees (rankbone en stambone). Die limaboon is meerjarig as dit in tropiese gebiede verbou word, en die nierboon soms ook. Gewone bone en teparybone is egter streng eenjarig.
Die plant het 'n taamlik goed ontwikkelde penwortelstelsel. Tipies van boontjies is die drieblarige, veervormige saamgestelde blare. Die bloeiwyse is 'n klein tros wat in die blaaroksels ontstaan. Die blomme is tipies die van 'n peulplant en bestaan uit vyf vergroeide kelkblare, vyf kroonblare, tien meeldrade en 'n stamper.
Twee van die kroonblare is vergroei om die sogenaamde kiel te vorm wat die meeldrade en stamper omsluit. Die kleur van die blom is wit, geel of bloupers. Selfbestuiwing vind feitlik deurgaans plaas. Na bevrugting ontwikkel 'n groot peul - tussen 8 en 16 cm lank - wat in 'n skerp punt eindig en waarin die sade lê.
Die sade is in alle gevalle niervormig en ietwat afgeplat. Die kleur wissel tussen eenkleurig wit en swart met feitlik alle tussenkleure, terwyl gespikkelde sade en liggekleurde sade wat donker gevlek is om die hilum (die litteken waar die saad in die peul vas was), ook voorkom.
Klimaats- en grondvereistes
Boontjies aard die beste in gematigde, sonryke streke. Die plant is nie bestand teen ryp nie, en 'n rypvrye periode van tussen 120 en 130 dae word vir die meeste variëteite vereis. Vir die beste resultate behoort die grondvogtoestande gedurende die groeiperiode gunstig te wees: 'n somerreënval van minstens 400 mm of gereelde besproeiing is noodsaaklik. Boontjies lewer die beste resultate in vrugbare leemgrond van goeie diepte.
Perseus-Pegasus-filament
Die Perseus-Pegasus-filament is ’n galaktiese filament wat die Perseus-Pisces-superswerm bevat en sowat ’n miljard ligjare lank is. Dit lê langs die Pisces-Cetus-superswermkompleks.
Mariner 5
Mariner 5 (Mariner Venus 1967) is 'n onbemande ruimtetuig, met 'n verskeidenheid toerusting aanboord, wat die atmosfeer van Venus kan ondersoek deur middel van radio okkultasie, ook die waterstof Lyman-alpha (ultraviolet) spektrum kon toets en monsters te neem van die sondeeltjies en magnetiese veld afwykings te toets bokant die planeet. Die doelwitte was om die tussenplanetêre en Venus magnetiese velde, gelaaide deeltjies, radio refraksie en ultraviolet uitstralings van die Venus atmosfeer te bepaal. Die tuig was die vyfde van die Mariner-program.
Perseus-Pegasus-filament
Ontdekking
Die Perseus-Pegasus-filament is in 1985 deur David Batuski en Jack Burns van die Nieu-Meksiko-staatsuniversiteit ontdek.
Mariner 5
Mariner 5 is gebou as 'n bystand vir Mariner 4 maar na die sukses van die Mariner 4 sending, is dit aangepas vir die Venus-sending. Die televisie-kamera was verwyder, die sonkragpanele omgekeer en verminder en verdere termiese isolasie is bygevoeg.
Die vuurpyl, 'n Atlas-vuurpyl nr. 5401, is gelanseer op 14 Junie 1967 vanaf Kaap Canaveral Lugmagstasie, lanseerkompleks 12. Die vlug van die eerste fase vuurpyl, Atlas, het normaal verloop en die eerste ontbranding van fase twee, Agena, het ook normaal verloop met alle stelsels binne beheer. Gedurende die tweede ontbranding van Agena was abnormale afwykings in die ontbrandings kamer se druk bespeur, tog kon die tuig die regte posisie bereik vir sy interplanetêre tog na Venus. Die druk afwyking probleem het verskeie kere voorgekom met ander NASA en Amerikaanse Lugmag lanserings en die Agena se ratkas van die turbopomp was oorontwerp. Mariner 5 het verby Venus gevlieg op 19 Oktober 1967 op 'n hoogte van 3,990 km. Aangesien Mariner 5 meer sensitiewe instrumente aan boord gehad het as sy voorganger, Mariner 2, kon dit meer lig werp oor die warm, wolkbedekte planeet en ook die kondisies tydens die interplanetêre tog.
Radio okkultasie data vanaf Mariner 5 het gehelp om die temperatuur en druk data wat deur die Venera 4 ruimtetuig gestuur is, te verstaan. Venera het Venus bereik net voor Mariner 5. Na die twee sendings was dit duidelik dat Venus 'n baie warm oppervlakte het en dat die atmosfeer nog meer dig is as wat verwag was.
Mariner 5 se sending is in November 1967 beëindig en tans is dit verlate in 'n heliosentriese wentelbaan.
Verder komminikasie pogings
Daar was later pogings aangewend om met Mariner 4 en 5 te kommunikeer op dieselfde tyd om sonwind en magnetiese velde te meet. Op daardie stadium was daar vir 'n jaar geen kommunikasie met Mariner 4 nie. Die rede vir die kommunikasie poging is dat beide ruimtetuie in dieselfde magnetiese veld spiraal sal wees wat deur 'n sonwind uitgestraal word.
Jill Marie Jones
Jill Marie Jones (gebore 4 Januarie 1975) is 'n Amerikaanse aktrise. Sy is bekend vir haar rolle in die rolprente Private Valentine: Blonde & Dangerous (2008) en Drool (2009), en in die televisiereekse Girlfriends (2000) en Sleepy Hollow (2013).
Aloe castellorum
Aloe castellorum is 'n aalwyn wat inheems is aan die suide van Saoedi-Arabië en Jemen op die Arabiese Skiereiland.
Cameron Mitchell (akteur)
Cameron Mitchell (4 November 1918 – 7 Julie 1994) was 'n Amerikaanse akteur en regisseur. Hy was bekend vir sy rolle in die rolprente How to Marry a Millionaire (1953), Monkey on My Back (1957), en Terror in Beverly Hills (1989), en in die televisiereeks The High Chaparral (1967).
Brian Sommer
Brian Sommer is 'n Amerikaanse akteur.
Aloe myriacantha
Die Aloe myriacantha is 'n aalwyn wat voorkom in Burundi, Eswatini, Kenia, KwaZulu-Natal, Limpopo, Malawi, Mosambiek, Rwanda, Tanzanië, Uganda en Zimbabwe. Die plant blom van Maart tot April in Suider-Afrika en later in Sentraal-Afrika. Die blomme is vuilpienk.
Die aalwyn is stamloos en alleenstaande met die blare wat 30 cm lank en 10 cm breed is. Daar is vlekke op die naby die basis van die blare en klein wit tandjies op die blaarrande. Die blomme is tweelippig amper soos Aloe albida. Die plant is nie rypbestand nie en groei vanaf seevlak tot op 600 m.
Die naam is afgelei van myri wat ontelbaar beteken en acantha wat doring of stekel beteken.
Hans Christian Oersted
Hans Christian Oersted (14 Augustus 1777 - 9 Maart 1851) was 'n Deense fisikus, wat in 1820 ontdek het dat die naald van 'n kompas deflekteer wanneer dit naby 'n stroomdraende geleier gebring word. Dit was die eerste keer dat daar 'n verhouding tussen magnetisme en elektrisiteit gedemonstreer is.
Joe Adams (akteur)
Joe Adams (11 April 1924 – 3 Julie 2018) was 'n Amerikaanse akteur en vervaardiger. Hy was bekend vir sy rolle in die rolprente Disc Jockey (1951), Carmen Jones (1954), en Ballad in Blue (1965), en in die televisiereeks The Amos 'n Andy Show (1951).
Jowharah Jones
Jowharah Jones (* 1982) is 'n Amerikaanse aktrise. Sy is bekend vir haar rolle in die televisiereekse CSI: Miami (2002), CSI: NY (2004), Ugly Betty (2006), en The Client List (2012).
Riviersonderend
Riviersonderend is 'n dorpie in die Wes-Kaap, Suid-Afrika. Die dorpie is geleë op die N2 nasionale pad.
Geskiedenis
Die dorpie is in 1925 gestig op die suidelike oewer van die rivier met dieselfde naam om die boeregemeenskap te bedien. Die belangrikste produkte wat verbou word is wol, koring en vrugte.
Die gebied is eens op 'n tyd deur 'n groot getal Hessekwa Khoikhoi bewoon. Toe Vaandrig Isaq Schrijver in 1689 op een van sy ontdekkingstogte gegaan het was die gebied nog bekend as Tygerhoek. Hierdie naam is behou toe die plek vroeg in die 18de eeu een van die Nederlandse-Oos-Indiese Kompanjie se vee- en houtposte geword het.
Wapen
Riviersonderend se munisipale raad het in 1970 'n wapen by die Buro vir Heraldiek geregistreer: In rooi, 'n golwende regterskuinsbalk van silwer in die skildhoof vergesel van 'n aansiende merino-ramkop en in die skildvoet van 'n koringaar skuinsregs geplaas, albei van goud. Die helmteken was 'n ui tussen twee rooi/silwer/rooi vlerke; die skildhouers was twee steenbokke; en die wapenspreuk was "Deur water lewe".
John Carson (akteur)
John Carson (28 Februarie 1927 – 5 November 2016) was 'n Engelse akteur. Hy was bekend vir sy rolle in die rolprente Captain Kronos - Vampire Hunter (1974) en Doomsday (2008), en in die televisiereekse The Old Wives' Tale (1964) en Poirot (1989).
Rooivlerkspreeu
Die Rooivlerkspreeu (Onychognathus morio) is 'n algemene standvoël in rotsagtige klowe, by kranse en in voorstede waar hulle soms op beskutte lyste van hoë geboue nes maak. Die voël pik soms ektoparasiete van vee en wild af. Die voël is 27 – 30 cm groot en weeg 120 - 155 gram. In Engels staan die voël bekend as die Red-winged Starling.
Mason Adams
Mason Adams (26 Februarie 1919 – 26 April 2005) was 'n Amerikaanse akteur. Hy was bekend vir sy rolle in die rolprente God Told Me To (1976) en Son in Law (1993), en in die televisiereekse Lou Grant (1977) en American Playhouse (1981).
Interface Builder
Interface Builder is ’n programmatuurontwikkelingstoepassing vir Apple se Mac OS X bedryfstelsels. Dit is deel van die Apple Developer-ontwikkelaarsgereedskap genaamd Xcode (voorheen Project Builder). Interface Builder stel Cocoa- en Carbon-ontwikkelaars in staat om koppelvlakke vir toepassings te maak deur ’n grafiese gebruikerskoppelvlak te gebruik. Die gevolglike koppelvlak word geberg as ’n .nib-lêer (kort vir NeXT Interface Builder) of meer onlangs as ’n .xib-lêer.
Interface Builder is ’n afstammeling van die NeXTSTEP ontwikkelingsagteware van dieselfde naam. ’n Weergawe van Interface Builder is ook gebruik in die ontwikkeling van OpenStep-programmatuur en ’n soortgelyke instrument genaamd Gorm bestaan vir GNUstep. Op 27 Maart 2008 is ’n gespesialiseerde iPhone-weergawe van Interface Builder vrygestel saam met die iPhone POP Beta 2 sodat koppelvlakke vir iPhont-toepassings geskep kon word. Sedert Xcode 4 bestaan Interface Builder nie meer as ’n afsonderlike toepassing nie en die funksionaliteit van Interface Builder is in Xcode ingebou.
Geskiedenis
Interface Builder het sy eerste verskyning in 1986 gemaak toe dit in Lisp geskryf is vir ExperLisp deur ExperTelligence. Dit is ontwikkel deur Jean-Marie Hullot deur die objekgeoriënteerde eienskappe in ExperLisp te gebruik en dit is diep geïntegreer met die Macintosh werkspakket. Die volgende jaar het Denison Bollay vir Jean-Marie Hullot na NeXT geneem om dit aan Steve Jobs te demonstreer. Jobs het onmiddellik die waarde daarvan raakgesien, dit by NeXTSTEP begin interpreteer en teen 1988 was dit deel van NeXTSTEP 0.8. Dit was die eerste kommersiële toepassing wat dit moontlik gemaak het vir koppelvlakvoorwerpe soos knoppe, keuselyste en vensters om met ’n muis in ’n koppelvlak geplaas te word. Een noemenswaardige vroeë gebruik van Interface Builder was die ontwikkeling van die WorldWideWeb webblaaier wat deur Tim Berners-Lee by CERN op ’n NeXT-rekenaar gemaak is.
Ontwerp
Interface Builder voorsien ’n Objective C-ontwikkelaar met palette of versamelings van gebruikerskoppelvlakvoorwerpe. Hierdie gebruikerskoppelvlakvoorwerpe bevat items soos teksvelde, datatabelle, skuifknoppies en uitspringkeuselyste. Interface Builder se palette kan ten volle uitgebrei word, wat beteken dat enige ontwikkelaar nuwe voorwerpe kan ontwikkel en palette tot Interface Builder toevoeg.
Om ’n koppelvlak te bou kan ’n ontwikkelaar bloot koppelvlakvoorwerpe vanaf die palet na ’n venster of keuselys trek. Aksies (boodskappe) wat deur die voorwerpe uitgevoer kan word, is verbind aan teikens in die toepassing se kode en afsetpunte (aanduiders) wat in die toepassing se kode verklaar is, is aan spesifieke voorwerpe verbind. Op hierdie manier word alle inisialisering voor looptyd gedoen. Dit lei tot verbeterde verrigting en vaartbelyning van die ontwikkelingsproses.
Interface Builder berg ’n toepassing se koppelvlak as ’n bundel wat die koppelvlakvoorwerpe en die verhoudings wat in die toepassing gebruik word, bevat.. Hierdie voorwerpe word dan in ’n XML-lêer of ’n NeXT-tipe eienskapslyslêer met die uitbreiding <tt>.nib</tt> geargiveer (die proses staan in ander kontekste ook bekend as serialisering of marshalling). Wanneer die program oopgemaak word, word die toepaslike NIB-voorwerpe gedeargiveer, in die binêr van hul toepassing verbind en opgeroep. Anders as byna alle ander GGK-ontwerpstelsels wat kode skep om die gebruikerskoppelvlak te bou (noemenswaardige uitsonderings is Glade, Embarcadero Technologies se Delphi en C++ Builder wat die GK-voorwerpe op ’n soortgelyke manier laai) word daar dikwels na NIBs verwys as gevriesdroog omdat hulle self die geargiveerde voorwerpe bevat en gereed is om te werk. Sedert Interface Builder se derde weergawe is ’n nuwe lêerformaat (met die uitbreiding .xib) gebruik. Funksioneel is dit dieselfde as ’n .nib behalwe dat dit in ’n plat lêer geberg word om dit meer gebruiklik te maak vir berging in weergawebeheerstelsels en prosessering deur instrumente soos diff.
Steenbrasdam
Die Steenbrasdam is in die Steenbrasrivier geleë naby Gordonsbaai, in die Wes-Kaap, Suid-Afrika. Dit strek sowat 8 km in 'n nou riviervallei in die Hottentots-Hollands-berge op en beslaan 'n oppervlakte van 397 ha wanneer die dam vol is.
Die dam voorsien water aan Kaapstad en word deur die stad se munisipaliteit beheer. Voordat die oorspronklike bouwerk in 1921 voltooi is, was die stad afhanklik van 'n aantal klein opgaardamme wat hul water ontvang het van strome wat op Tafelberg ontspring. Die Steenbrasrivier ontspring in die reënryke gebied van die Hottentots-Hollandsberge waar die neerslag soms 1 900 mm per jaar is.
Ondanks die klein opvanggebied van 67 km2, is die gemiddelde watertoevloei na die dam tydens die reënseisoen derhalwe relatief hoog, naamlik 34 miljoen m3. Die damwal is sedert 1921 altesaam 4 keer verhoog: in 1924 (6 m), in 1927 (11,5 m), in 1954 (1,35 m) en in 1957 (6 m).
Die betonboogwal het 'n kruinlengte van 412 m en is aan die suidelike punt van die Steenbrasriviervallei gebou. Onderkant die dam is die rivierbedding met onder meer rotstuine en terrasse verfraai en kampeerterreine is ook in die omgewing aangelê.
Let Wel
Daar is 'n Bo-Steenbrasdam en 'n Benede-Steenbrasdam.
Krans-waaieraalwyn
Die Krans-waaieraalwyn (Kumara haemanthifolia), voorheen Aloe haemanthifolia, is 'n aalwyn wat endemies is aan die Wes-Kaap waar dit voorkom in die berge noord van Ceres, suidwaarts tot by die Hottentots-Hollandberge.
Ohm se wet
Ohm se wet is 'n vergelyking wat die verhouding tussen stroomsterkte, spanning en weerstand (sien ook: resistor) in 'n elektriese stelsel weergee. Dit is geformuleer deur Georg Simon Ohm.
Ohm se wet sê dat die stroom deur 'n weerstand direk eweredig is aan die spanning wat oor 'n weerstand gekoppel word.
Die vergelyking is soos volg:
Waar
Duitse herdershond
Duitse herdershonde is slim, gespierd en atleties met 'n droë snoet. Manlike herdershonde (reuns) weeg gewoonlik tussen 30 en 40 kilogram met 'n skofhoogte van 60 tot 65 cm. Die tewe weeg tussen 22 en 32 kilogram en het 'n skofhoogte van 55 tot 60 cm. Hulle kan in 'n wye verskeidenheid van klimaatstoestande leef.
Die ras het tydens die Eerste Wêreldoorlog in Brittanje as die Alsatian bekend geraak. Omdat die land destyds in 'n oorlog met Duitsland gewikkel was, is die Engelse naam (German Shepherd) ten alle koste vermy. Die Duitse diktator Adolf Hitler het self Duitse herdershonde as troeteldiere aangehou.
Coma-filament
Die Coma-filament is ’n galaktiese filament. Dit bevat die Coma-superswerm van sterrestelsels en is deel van die Groot Muur.
National Archives and Records Administration
Die National Archives and Records Administration (NARA) is 'n onafhanklike agentskap van die Amerikaanse regering belas met die bewaring en dokumentasie van regerings- en historiese rekords. Dit is ook getaak met toegang tot die publiek te verhoog tot die dokumente waaruit die Nasionale Argief bestaan. NARA is amptelik verantwoordelik vir die instandhouding en publisering van die wettig outentieke en gesaghebbende eksemplare van Kongreshandelinge, presidensiële voorskrifte en federale regulasies. NARA dra ook stemme van die Verenigde State se Kieskollege na die Kongres oor.
Die Nasionale Argief, en sy openbare tentoonstellings Handves van Vryheid, wat die oorspronklike Amerikaanse onafhanklikheidsverklaring, Grondwet van die Verenigde State, Amerikaanse Handves van Menseregte, en vele ander historiese dokumente insluit, het sy hoofkwartier in die National Archives Building in Washington, D.C.
Glenn Carter
Glenn Carter (gebore 27 Maart 1964) is 'n Engelse akteur. Hy is bekend vir sy rolle in die rolprent Two Days, Nine Lives (2001) en in die televisiereekse Great Performances (1971), Psychoville (2009), en Humans (2015).
Rich Sommer
Rich Sommer (gebore 2 Februarie 1978) is 'n Amerikaanse akteur. Hy is bekend vir sy rolle in die rolprente The Devil Wears Prada (2006) en Summer of 84 (2018), en in die televisiereekse Mad Men (2007) en GLOW (2017).
Grondwet van Suid-Afrika
Die Grondwet van Suid-Afrika is die hoogste wet van Suid-Afrika. Dit is op 4 Desember 1996 as Wet 108 van 1996 deur die Konstitusionele Hof van Suid-Afrika aanvaar.
Ingevolge die tussentydse grondwet, wet 200 van 1993, moes die grondwetlike vergadering 'n nuwe grondwet saamstel. Die Konstitusionele Hof van Suid-Afrika moes sertifiseer dat die nuwe grondwet voldoen aan die 34 grondwetlike beginsels waarop vooraf ooreengestem is volgens die onderhandelaars van die tussentydse grondwet. Die aanvanklike voorlegging aan die hof is nie goedgekeur nie – die grondwetlike vergadering moes die teks weer in oënskou neem en die hof se redes in ag neem.
Op 4 Desember 1996 het die hof die gewysigde weergawe goedgekeur en dit het die amptelike grondwet van Suid-Afrika geword by ondertekening deur president Nelson Mandela met effek vanaf 4 Februarie 1997. Dit is sedertdien al enkele kere gewysig.
Inhoud
Die grondwet bestaan uit 'n inleiding, veertien hoofstukke en sewe bylaes. Elke hoofstuk en bylaag fokus op 'n spesifieke onderwerp.
Inleiding
Ons, die mense van Suid-Afrika,
Erken die ongeregtighede van ons verlede;
Huldig diegene wat vir geregtigheid en vryheid in ons land gely het;
Respekteer diegene wat hul beywer het om ons land op te bou en te ontwikkel; en
Glo dat Suid-Afrika behoort aan almal wat daarin woon, verenig in ons verskeidenheid.
Daarom neem ons, deur ons vryverkose verteenwoordigers, hierdie Grondwet aan as die hoogste reg van die Republiek ten einde –
God seën Suid-Afrika. God bless South Africa.
Mudzimu fhatutshedza Afurika. Hosi katekisa Afrika.
Grondwet in Afrikaans
Om 'n volledige Afrikaanse weergawe van die grondwet te bekom, kan die webblad van die Grondwetlike hof geraadpleeg word. Daar moet egter daarop gelet word dat die Engelse weergawe deur die President van Suid-Afrika onderteken is en dus as die amptelike weergawe geag word.